El Banc d’Aliments de Kanguros_lv organitza un sopar solidari de recollida de fons
2025-07-24

Divendres que ve 23 d’octubre Burjassot té una cita amb la solidaritat de la mà del Banc d’Aliments de Kanguros_lv. L’entitat burjassotera ha organitzat un sopar solidari, en la Vila del Pilar, a partir de les 20.30 hores, per a recaptar fons que aniran destinats a l’ajuda de les famílies que més ho necessiten en el municipi i que visiten el banc d’aliments.

Un sopar solidari en la qual tampoc faltarà la música, els sorteigs, els regals i moltes sorpreses que els membres de Kanguros_lv han preparat perquè tots els participants en la mateixa gaudisquen de la nit a més d’ajudar a aquelles persones que estan passant per una complicada situació en les seues llars.

El donatiu del sopar és de 5€ i des de l’entitat, s’informa que les entrades ja s’han esgotat.

A través de les xarxes socials, el Facebook de l’entitat és Kanguros_lv, es pot conéixer de primera mà la gran labor social que desenvolupa l’entitat i les activitats que programa al llarg de l’any. L’entitat posa a la disposició de tots els interessats a col·laborar el telèfon 629 02 42 68 per posar-se en contacte amb ells.